pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม โดยสถาบันนิติวิทยาศาสตร์จัดพิธีลงนามบันทึกข้อตกลงความร่วมมือ ระหว่างสถาบันนิติวิทยาศาสตร์ และกรมราชทัณฑ์ ว่าด้วยความร่วมมือการจัดทำระบบฐานข้อมูลผู้กระทำความผิด/ผู้ต
วันพฤหัสบดีที่ 13 กุมภาพันธ์ 2563
กระทรวงยุติธรรม โดยสถาบันนิติวิทยาศาสตร์จัดพิธีลงนามบันทึกข้อตกลงความร่วมมือ ระหว่างสถาบันนิติวิทยาศาสตร์ และกรมราชทัณฑ์ ว่าด้วยความร่วมมือการจัดทําระบบฐานข้อมูลผู้กระทําความผิด/ผู้ต
พันตํารวจเอก ดุษฎี อารยวุฒิ รองปลัดกระทรวงยุติธรรม เป็นประธานในพิธีลงนามบันทึกข้อตกลงความร่วมมือระหว่างสถาบันนิติวิทยาศาสตร์ และกรมราชทัณฑ์ ว่าด้วยความร่วมมือการจัดทําระบบฐานข้อมูลผู้กระทําความผิด/ผู้ต้องขัง การใช้ประโยชน์จากข้อมูลด้านนิติวิทยาศาสตร์
ในวันพฤหัสบดีที่ ๑๓ กุมภาพันธ์ ๒๕๖๓ เวลา ๐๙.๓๐ น. ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์พันตํารวจเอก ดุษฎี อารยวุฒิ รองปลัดกระทรวงยุติธรรม เป็นประธานในพิธีลงนามบันทึกข้อตกลงความร่วมมือระหว่างสถาบันนิติวิทยาศาสตร์ และกรมราชทัณฑ์ ว่าด้วยความร่วมมือการจัดทําระบบฐานข้อมูลผู้กระทําความผิด/ผู้ต้องขังการใช้ประโยชน์จากข้อมูลด้านนิติวิทยาศาสตร์ เพื่อสนับสนุนการปฏิบัติหน้าที่ของทั้งสองหน่วยงานในการจัดทําระบบฐานข้อมูลและการเชื่อมโยงข้อมูลด้านนิติวิทยาศาสตร์ของผู้กระทําความผิดและผู้ต้องขังให้สามารถนํามาใช้ประโยชน์จากข้อมูลด้านนิติวิทยาศาสตร์กรณีที่มีการกระทําความผิดซ้ําได้ โดยมี พันตํารวจโท วรรณพงษ์ คชรักษ์ ผู้อํานวยการสถาบันนิติวิทยาศาสตร์พันตํารวจเอก ณรัชต์ เศวตนันทน์ อธิบดีกรมราชทัณฑ์พร้อมด้วยคณะผู้บริหารกระทรวงยุติธรรม รวมทั้งผู้ที่เกี่ยวข้อง เข้าร่วมฯ
รองปลัดกระทรวงยุติธรรม กล่าวว่า กระทรวงยุติธรรม มีบทบาทสําคัญในการพัฒนาระบบการให้บริการประชาชน เพื่อให้สามารถเข้าถึงกระบวนการยุติธรรม การบังคับใช้กฎหมายและการบริหารความยุติธรรมได้อย่างมีประสิทธิภาพ อันจะเป็นการป้องกันปัญหาอาชญากรรมและสร้างความปลอดภัยให้กับสังคม โดยแนวทางในการดําเนินการของกระทรวงยุติธรรมได้ให้ความสําคัญทั้งในเรื่อง การอํานวยการยุติธรรม การลดความเหลื่อมล้ํา ขจัดความทุกข์ยาก สร้างความสามัคคีและส่งเสริมคนดีสู่สังคม รวมถึงเรื่องจําเป็นเร่งด่วนในการเร่งรัดต้านภัยยาเสพติด การปราบปรามทุจริต คุ้มครองสิทธิเสรีภาพ และการสร้างกระบวนการยุติธรรมให้ยั่งยืน
สําหรับการจัดทําบันทึกข้อตกลงว่าด้วยความร่วมมือการจัดทําระบบฐานข้อมูลผู้กระทําความผิด/ผู้ต้องขัง การใช้ประโยชน์จากข้อมูลด้านนิติวิทยาศาสตร์ ระหว่างสถาบันนิติวิทยาศาสตร์ และกรมราชทัณฑ์ จะทําให้กระทรวงยุติธรรมมีฐานข้อมูลสารพันธุกรรมของผู้ต้องขังที่ถูกคุมขังในเรือนจําทั่วประเทศ สามารถใช้เป็นกลไกในการป้องปรามและปราบปรามการกระทําความผิดซ้ําของผู้ที่พ้นโทษเสริมสร้างความมั่นใจให้ประชาชนและสังคมในกระบวนการการคืนคนดีสู่สังคมของกรมราชทัณฑ์ และสามารถนําไปใช้ในการตรวจเปรียบเทียบสารพันธุกรรมที่เกี่ยวข้องกับคดีต่างๆ โดยใช้กระบวนการตรวจพิสูจน์และเปรียบเทียบทางนิติวิทยาศาสตร์ รวมถึงเป็นศูนย์กลางฐานข้อมูล สารพันธุกรรมมีจํานวนฐานข้อมูลเพิ่มขึ้น สําหรับการตรวจเปรียบเทียบสารพันธุกรรมใช้ในการสืบสวน สอบสวน ป้องปราม ปราบปรามอาชญากรรม และอาชญากรรมข้ามชาติ ร่วมกับสํานักงานตํารวจแห่งชาติ สําหรับการหาตัวผู้กระทําผิดมาลงโทษและป้องกัน ผู้ที่จะกระทําความผิดไม่ให้กระทําความผิดซ้ํา รวมถึงการนําไปสู่ความร่วมมือระหว่างกันในด้านอื่นๆ ที่เกี่ยวข้อง
**********************************
รัฐบาลไทย-ข่าวทำเนียบรัฐบาล-เร่งเตรียมความพร้อมพื้นที่และระบบบริหารจัดการการกักควบคุมโรค รองรับคนไทยกลับจากต่างประเทศ
วันจันทร์ที่ 13 เมษายน 2563
เร่งเตรียมความพร้อมพื้นที่และระบบบริหารจัดการการกักควบคุมโรค รองรับคนไทยกลับจากต่างประเทศ
พล.อ.ชัยชาญ ช้างมงคล รมช.กห. และ ปล.กห. ได้เชิญหน่วยงานที่เกี่ยวข้องและเหล่าทัพ ร่วมประชุมหารือรองรับการดูแลคนไทยจากต่างประเทศ ที่ทยอยเดินทางกลับอย่างต่อเนื่อง เพื่อเข้ามาตรการและระบบกักตัวควบคุมโรคของรัฐ ( State Quarantine ) ที่กําหนด
โดยสรุป สถานการณ์ของการกักตัวควบคุมโรคปัจจุบัน มีผู้เข้ารับการควบคุมโรค จํานวน 768ราย ในพื้นที่พักรับรองสัตหีบของ ทร. โรงเรียนการบินกําแพงแสน ของ ทอ. และโรงแรมอีก 4 แห่งใน กทม. คือ The Patra , Elegant Airport , Ambassdor พร้อมทั้งหารือสรุปการบูรณาการความร่วมมือกันระหว่าง กห. สธ. กทม. สถาบันการศึกษา รวมทั้งหน่วยงานที่เกี่ยวข้องและภาคเอกชน เพื่อเตรียมการระบบบริหารจัดการการกักตัวควบคุมโรครองรับคนไทยจากต่างประเทศที่กําลังทยอยเดินทางกลับมาจํานวนมาก ทั้งด้านงานอํานวยการ ด้านการรักษาความปลอดภัย ด้านการควบคุมและป้องกันโรค ด้านการรักษาพยาบาล และด้านการจัดการสิ่งแวดล้อมและสุขอนามัยในบริเวณสถานที่ควบคุม
โดยกําหนดร่วมกันเร่งจัดหาและเตรียมโรงแรมของภาคเอกชนหลายแห่ง ทั้งใน กทม.และภูมิภาค ที่ประสงค์และมีความพร้อมด้านสาธารณสุข จํานวนอย่างต่ํากว่า 3,500 ห้อง รองรับการหมุนเวียนเข้าพักกักควบคุมโรคของคนไทยจากต่างประเทศจากทุกเที่ยวบิน ทั้งนี้ สธ.ได้จัดเตรียมโรงพยาบาล เพื่อจับคู่กับโรงแรมแต่ละแห่งรองรับกรณีมีผู้ป่วยเจ็บเกิดขึ้น พร้อมกันนี้ หน่วยงานของแต่ละเหล่าทัพ และตํารวจ ร่วมสนับสนุนจัดเจ้าหน้าที่และบุคลากรทางการแพทย์ ร่วมกับ สธ.ดูแลรักษาพยาบาล รวมทั้งจัดเจ้าหน้าที่ดูแลอํานวยความสะดวกและรักษาความปลอดภัยในพื้นที่ควบคุมของแต่ละโรงแรม ตลอด 24 ชม.ต่อเนื่องกันไปจนถึงการอํานวยความสะดวกส่งตัวกลับบ้าน
ทั้งนี้ ขอให้ร่วมกันทําความเข้าใจกับคนไทยที่เดินทางกลับ ได้ร่วมรับผิดชอบต่อตนเองและสังคมตามมาตรการที่รัฐกําหนด และขอให้ครอบครัวของผู้ที่เข้ารับการกักตัวควบคุมโรค ไม่ต้องกังวล โดยเจ้าหน้าที่ทุกฝ่ายจะร่วมกันดูแลและทําหน้าที่ให้ดีที่สุด เพื่อความปลอดภัยของเราคนไทยทุกคน
รัฐบาลไทย-ข่าวทำเนียบรัฐบาล-แนวทางการพัฒนาด้านพลังงานของรัฐบาล
วันศุกร์ที่ 13 กันยายน 2562
แนวทางการพัฒนาด้านพลังงานของรัฐบาล
วันศุกร์ที่ 13 นยายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลมีแนวทางเปิดเสรีด้านพลังงานทั้งก๊าซธรรมชาติและไฟฟ้า โดยประเทศไทยได้รับการยอมรับในกลุ่มประเทศอาเซียนว่าเป็นผู้นําด้านแนวทางปฏิบัติที่เป็นเลิศในการผลิตพลังงานไฟฟ้า สามารถเพิ่มสัดส่วนการใช้พลังงานหมุนเวียนในการผลิตไฟฟ้า อย่างไรก็ตาม สิ่งที่จะส่งเสริมให้เกิดความมั่นคงทางพลังงาน ราคาเหมาะสม และยั่งยืน คือการสร้างระบบพลังงานที่มีความทันสมัย รองรับการผลิต และการใช้พลังงานสะอาด โดยเฉพาะการผลิตพลังงานแบบกระจายศูนย์และพลังงานที่มีความเชื่อมโยงไปยังเศรษฐกิจดิจิทัล สอดคล้องกับยุค 4.0 และยุคของนโยบายเศรษฐกิจชีวภาพ เศรษฐกิจหมุนเวียน และเศรษฐกิจสีเขียว โดยเชื่อมั่นว่า แนวคิด “พลังงานเพื่อทุกคน” จะช่วยยกระดับขีดความสามารถในการแข่งขันของประเทศได้
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลหนุนย้ายบ้านพักตุลาการไปอยู่ที่ใหม่ ย้ำทุกอย่างชัดเจน แต่ต้องใช้เวลา แนะผู้ชุมนุมทวงสัญญารื้อบ้านพัก  ทำความเข้าใจ
วันจันทร์ที่ 27 สิงหาคม 2561
รัฐบาลหนุนย้ายบ้านพักตุลาการไปอยู่ที่ใหม่ ย้ําทุกอย่างชัดเจน แต่ต้องใช้เวลา แนะผู้ชุมนุมทวงสัญญารื้อบ้านพัก  ทําความเข้าใจ
รัฐบาลหนุนย้ายบ้านพักตุลาการไปอยู่ที่ใหม่ ย้ําทุกอย่างชัดเจน แต่ต้องใช้เวลา แนะผู้ชุมนุมทวงสัญญารื้อบ้านพัก  ทําความเข้าใจ
วันที่ 27 สิงหาคม 2561 พลเอก ประยุทธ์ จันทร์โอชา นายกรัฐมนตรี กล่าวถึงการชุมนุมทวงสัญญาให้รื้อบ้านพักตุลาการเชิงดอยสุเทพ จ.เชียงใหม่ ของตัวแทนเครือข่ายด้านอนุรักษ์ป่าและสิ่งแวดล้อม ว่า
"เรื่องดังกล่าวมีความชัดเจนก่อนหน้านี้แล้วว่า ที่ประชุมคณะกรรมการบริหารศาลยุติธรรม (ก.บ.ศ.) มีมติมอบหมายให้สํานักงานศาลยุติธรรม ทําความตกลงขอใช้ที่ดินจากกรมวิชาการเกษตร บริเวณศูนย์วิจัยพืชสวนเชียงราย จ.เชียงราย เพื่อก่อสร้างอาคารที่ทําการศาลอุทธรณ์ภาค 5 พร้อมที่พักอาศัย และทําเรื่องของบประมาณจากรัฐบาลต่อไป"
ในส่วนของรัฐบาลไม่ขัดข้องในการให้พื้นที่สร้างอาคารและที่พักอาศัยใหม่ และพร้อมจัดสรรงบประมาณสนับสนุนตามที่ขอมาอย่างสมเหตุสมผล โดยให้เป็นหน้าที่ของส่วนราชการดําเนินการตามขั้นตอนโดยเร็ว
"นายกฯ เน้นย้ําว่า บุคลากรของศาลยุติธรรมที่เข้าพักอาศัยในพื้นที่เดิมแล้ว อาจให้อยู่ไปก่อน เพราะจําเป็นต้องทํางานและมีที่พักในบริเวณใกล้เคียง และเมื่ออาคารและที่พักอาศัย ณ สถานที่แห่งใหม่เสร็จเรียบร้อย ทุกคนก็จะต้องย้ายออกตามที่ทุกฝ่ายได้หารือตกลงกันไว้"
ทั้งนี้ นายกรัฐมนตรีขอให้ผู้ชุมนุมคิดทบทวน โดยควรมองทุกสิ่งอย่างรอบด้านและมีเหตุมีผล ซึ่งรัฐบาลยืนยันว่าที่ผ่านมาได้รับฟังเสียงของทุกคนและพยายามแก้ไขปัญหาอย่างดีที่สุด อย่างไรก็ตาม ข้อเรียกร้องบางอย่างจะต้องใช้เวลาจึงอยากให้ทุกคนเข้าใจ พร้อมกับเตือนสติว่าทุกคนมีสิทธิแสดงความคิดเห็นที่แตกต่างได้ ทั้งนี้หากการออกมาคัดค้านได้ดําเนินการตั้งแต่ก่อนเริ่มต้นโครงการก่อสร้าง ก็จะไม่ทําให้เรื่องยืดยาวหรือต้องสูญเสียงบประมาณของรัฐเช่นนี้
รัฐบาลไทย-ข่าวทำเนียบรัฐบาล-รัฐมนตรีเกษตรฯ เผยนโยบายปี 60 เน้นการยกระดับสินค้าเกษตรสู่ความมั่นคง
วันพุธที่ 30 พฤศจิกายน 2559
รัฐมนตรีเกษตรฯ เผยนโยบายปี 60 เน้นการยกระดับสินค้าเกษตรสู่ความมั่นคง
รัฐมนตรีเกษตรฯ เผยนโยบายปี 60 เน้นการยกระดับสินค้าเกษตรสู่ความมั่นคง ด้านหน่วยงานในสังกัดสนองนโยบายร่วมขับเคลื่อนการดําเนินงานที่สําคัญ
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ กล่าวว่า กระทรวงเกษตรและสหกรณ์ ได้มุ่งเน้นให้ปี 2560 เป็นปีแห่งการยกระดับสินค้าเกษตรสู่ความมั่นคง ประกอบด้วยนโยบายที่สําคัญหลายด้าน อาทิ โครงการส่งเสริมเกษตรทฤษฎีใหม่ โครงการเกษตรอินทรีย์ การบริหารจัดการพื้นที่เกษตรกรรม (Zoning) และการส่งเสริมการเกษตรแบบแปลงใหญ่ เป็นต้น อีกทั้ง ได้เน้นย้ําให้หน่วยงานในสังกัดร่วมกันทํางานแบบบูรณาการทุกภาคส่วน เพื่อให้มีความก้าวหน้าและเห็นผลเป็นรูปธรรม และเพื่อให้เกษตรกรมีความเป็นอยู่ที่ดีขึ้น
นายสุวิทย์ ชัยเกียรติยศ อธิบดีกรมวิชาการเกษตร เปิดเผยว่า กรมวิชาการเกษตรได้ดําเนินงานขับเคลื่อนตามนโยบายที่สําคัญของรัฐมนตรีว่าการกระทรวงเกษตรและสหกรณ์ ในปี 2560 โดยบูรณาการการทํางานร่วมกับหน่วยงานที่เกี่ยวข้องใน 5 เรื่อง ได้แก่ 1) โครงการส่งเสริมเกษตรทฤษฎีใหม่ สนับสนุนเมล็ดพันธุ์พืชผักไม่ต่ํากว่า 4 ชนิด/ราย และส่งมอบเมล็ดพันธุ์ให้เกษตรกรรายใหม่จํานวน 70,000 ราย พร้อมให้คําแนะนําการปลูกแก่เกษตรกร ติดตามประเมินผลและให้ความรู้อย่างต่อเนื่อง ซึ่งจะทํางานร่วมกับเครือข่ายภาคประชาชนและสถาบันการศึกษา รวมถึงการจัดทําแปลงศูนย์เรียนรู้การผลิตพืชตามแนวพระราชดําริทฤษฎีใหม่ 2) โครงการเกษตรอินทรีย์ ตรวจรับรองแหล่งผลิตพืชอินทรีย์ 2,200 แปลงใน 8 ชนิดพืช ตรวจรับรองการคัดบรรจุพืชอินทรีย์จํานวน 60 โรง รวมถึง สร้างศูนย์ต้นแบบผลิตปุ๋ยอินทรีย์แบบเติมอากาศจํานวน 25 โรง ถ่ายทอดความรู้การผลิตปุ๋ยอินทรีย์ให้กับผู้สนใจ 4,500 ราย นอกจากนี้ยังร่วมผลักดันจังหวัดยโสธรให้เป็นต้นแบบด้านเกษตรอินทรีย์ของประเทศ (ยโสธร Model) โดยเพิ่มประโยชน์การใช้พื้นที่ด้วยการปลูกพืชหลังการทํานา ได้แก่ แตงโม และถั่วลิสง ครอบคลุมพื้นที่ 1,000 ไร่ พร้อมทั้งตรวจรับรองมาตรฐาน
3) การบริหารจัดการพื้นที่เกษตรกรรม (Zoning) สร้างแปลงต้นแบบการปรับเปลี่ยนพืช 6 ชนิด (ปาล์มน้ํามัน ข้าวโพดเลี้ยงสัตว์ สับปะรด ลําไย อ้อย และ มันสําปะหลัง) ในพื้นที่นําร่อง ปี 2559/60 รวม 31 จังหวัด 1,200 ไร่ 4) การขับเคลื่อนองค์ความรู้ผ่านศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) โดยอบรมเกษตรกรเครือข่าย ศพก. เพื่อเตรียมพร้อมรวมกลุ่มการผลิตพืชตามระบบส่งเสริมการเกษตรแบบแปลงใหญ่ รวมถึง การแจ้งเตือนภัยการระบาดของศัตรูพืชและสนับสนุนเอกสารวิชาการด้านพืช ตลอดจนทําแปลงต้นแบบพืชใน 321 ศพก. (จาก 882 ศูนย์) 66 จังหวัด พื้นที่ 1,000 ไร่ ซึ่งเน้นขยายผลการจัดการศัตรูพืชแบบผสมผสาน ด้วยชีวภัณฑ์ ให้องค์ความรู้ด้านพืชผ่านระบบ Smart Box และ 5) แปลงใหญ่ กรมวิชาการเกษตร ประสานคณะกรรมการขับเคลื่อนนโยบายกระทรวงเกษตรและสหกรณ์แบบเบ็ดเสร็จ Single Command (SC) และทีมผู้จัดการแปลงเพื่อนําเทคโนโลยีลดต้นทุนและเครื่องจักรกลใช้ในพื้นที่ รวมทั้งสนับสนุนการตรวจรับรอง GAP ให้สมาชิกแปลงใหญ่ 16 ชนิดพืช เกษตรกร 7,226 ราย ตลอดจนสร้างเกษตรกรและแปลงต้นแบบด้านพืชในพื้นที่แปลงใหญ่เพื่อให้เกษตรกรได้รับทราบถึงวิธีการดูแลรักษา การปลูกเก็บเกี่ยวที่ถูกต้องในพื้นที่ รวม 53 จังหวัด 117 แปลง 2,958 ไร่ และให้ความรู้สมาชิกแปลงใหญ่อีก 3,560 รายด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“กรมอนามัย” กระตุ้น “ค้าส่ง-ตลาด”เข้มงวดเว้นระยะห่าง
วันศุกร์ที่ 19 มิถุนายน 2563
“กรมอนามัย” กระตุ้น “ค้าส่ง-ตลาด”เข้มงวดเว้นระยะห่าง
กรมอนามัย เผยผลสํารวจการประเมินตนเองของผู้ประกอบการค้าส่ง และตลาดสด พบส่วนใหญ่ผ่านเกณฑ์มาตรฐาน แต่ต้องเพิ่มความเข้มงวดเว้นระยะห่าง ลดการแออัดในพื้นที่ และการจัดพื้นที่จําหน่ายอาหารเครื่องดื่ม ป้องกันความเสี่ยงการแพร่ระบาดของเชื้อโควิด 19
กรมอนามัย เผยผลสํารวจการประเมินตนเองของผู้ประกอบการค้าส่ง และตลาดสด พบส่วนใหญ่ผ่านเกณฑ์มาตรฐาน แต่ต้องเพิ่มความเข้มงวดเว้นระยะห่าง ลดการแออัดในพื้นที่ และการจัดพื้นที่จําหน่ายอาหารเครื่องดื่ม ป้องกันความเสี่ยงการแพร่ระบาดของเชื้อโควิด 19
วันนี้ (19 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรีแพทย์หญิงพรรณพิมล วิปุลากร อธิบดีกรมอนามัย พร้อมตัวแทนผู้ประกอบการจากบริษัท สยามแม็คโคร จํากัด (มหาชน) และตัวแทนตลาดสดรวมใจ เมืองทองธานี แถลงข่าวว่า กรมอนามัย ได้สํารวจการประเมินตนเองของกลุ่มตลาด ผ่าน ThaiStopCovid ระหว่างวันที่ 17 พฤษภาคมถึง 17 มิถุนายน 2563 พบว่า ส่วนใหญ่ของผู้ประกอบการตลาดร้อยละ 67.44 ผ่านเกณฑ์การประเมินตามมาตรการหลักและมาตรการเสริมในการป้องกันการแพร่ระบาดของโควิด 19 โดยในส่วนของตลาดต้องกระตุ้นให้ประชาชนมีความตระหนักเพิ่มขึ้นใน 3 ด้าน ประกอบด้วย การจัดพื้นที่จําหน่ายและเครื่องดื่ม การเว้นระยะห่าง และการควบคุมการเข้าออกที่อาจส่งผลต่อความแออัดในการให้บริการ ต้องปรับปรุงแก้ไขให้ได้ตามเกณฑ์ที่กําหนด นอกจากนี้ การประเมินตนเองของร้านค้าส่งพบว่า ร้อยละ 64.06 ผ่านเกณฑ์ที่กําหนดไว้ สิ่งที่ต้องปรับปรุงแก้ไขให้ได้มาตรฐานตามเกณฑ์ที่กําหนดคือ การจัดสถานที่จําหน่ายอาหารและเครื่องดื่มของร้านค้าส่ง
แพทย์หญิงพรรณพิมลกล่าวต่อว่า เป็นที่น่ายินดีว่าผู้ประกอบการได้ให้ความร่วมมือปฏิบัติตามมาตรการการผ่อนปรนมาถึงในระยะที่ 4 ได้เป็นอย่างดี แต่ยังต้องขอย้ํา 6 มาตรการหลักในการรักษาความสะอาด การใช้ชีวิตร่วมกันในสังคม เพื่อให้เกิดความปลอดภัย ประกอบด้วย 1.การเว้นระยะห่างอย่างน้อย 2 เมตร 2.สวมหน้ากากทุกครั้งก่อนออกจากบ้าน 3.ล้างมือบ่อยๆด้วยสบู่และน้ํา 4.ไม่อยู่ในที่แออัดและรักษาระยะห่าง 5.ทําความสะอาดจุดสัมผัสที่ใช้ร่วมกัน และ 6.มีระบบคัดกรองด้วยแพลตฟอร์มไทยชนะ
“จากการติดตามของกรมอนามัยพบว่า หากผู้ประกอบการมีความเคร่งครัดในการยึดเกณฑ์ปฏิบัติตามมาตรการต่างๆ ประชาชนก็จะร่วมมือปฏิบัติตามเป็นอย่างดี อาทิ การเว้นระยะห่างถ้ากําหนดจุดชัดเจนประชาชนก็จะอยู่ห่างกัน นอกจากนี้ ผู้ประกอบการบางแห่งมีมาตรการเสริมจากที่กําหนดไว้ เช่น การมีเจ้าหน้าที่คอยดูแลให้เว้นระยะห่าง การจัดอุปกรณ์คีบอาหาร การทําฉากกั้น ซึ่งจะช่วยสร้างความมั่นใจและเพิ่มความปลอดภัยให้กับประชาชนมากยิ่งขึ้น” แพทย์หญิงพรรณพิมลกล่าว
**************************** 19 มิถุนายน 2563
รัฐบาลไทย-ข่าวทำเนียบรัฐบาล-งานสัมมนาการเพิ่มประสิทธิภาพการปฏิบัติงานของเจ้าหน้าที่ สอจ.โซนภาคเหนือ
วันพุธที่ 5 สิงหาคม 2563
งานสัมมนาการเพิ่มประสิทธิภาพการปฏิบัติงานของเจ้าหน้าที่ สอจ.โซนภาคเหนือ
ผู้ตรวจฯ บรรจง เปิดงานสัมมนาการเพิ่มประสิทธิภาพการปฏิบัติงานของเจ้าหน้าที่ สอจ.โซนภาคเหนือ
วันนี้ (5 สิงหาคม 2563) เวลา 09.00 น. นายบรรจง สุกรีฑา ผู้ตรวจราชการกระทรวงอุตสาหกรรม เป็นประธานเปิดงานสัมมนาเชิงปฏิบัติการ เรื่อง "การเพิ่มประสิทธิภาพการปฏิบัติราชการของเจ้าหน้าที่สํานักงานอุตสาหกรรมจังหวัด" มี นายอุดม สอนจิตต์ อุตสาหกรรมจังหวัดพิษณุโลก ให้การต้อนรับ โดยมีนายธีรทัศน์ อิศรางกูร ณ อยุธยา ผู้อํานวยการกองสารสนเทศและดัชนีเศรษฐกิจอุตสาหกรรม สํานักงานเศรษฐกิจอุตสาหกรรม และนางสาวณิรดา วิสุทธิชาติธาดา ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงอุตสาหกรรม ร่วมบรรยาย ซึ่งมีเจ้าหน้าที่จากสํานักงานอุตสาหกรรมจังหวัดในโซนภาคเหนือกว่า 60 คน เข้าร่วมการสัมมนาฯ ณ โรงแรมท็อปแลนด์ จังหวัดพิษณุโลก
รัฐบาลไทย-ข่าวทำเนียบรัฐบาล-นายกฯ ห่วงใยสถานการณ์น้ำ กำชับทุกพื้นที่เสี่ยงภัย พร้อมเผชิญเหตุและช่วยเหลือผู้ประสบภัยอย่างเต็มที่
วันจันทร์ที่ 3 กันยายน 2561
นายกฯ ห่วงใยสถานการณ์น้ํา กําชับทุกพื้นที่เสี่ยงภัย พร้อมเผชิญเหตุและช่วยเหลือผู้ประสบภัยอย่างเต็มที่
พลเอก ประยุทธ์ จันทร์โอชา นายกรัฐมนตรี ห่วงใยสถานการณ์น้ํา กําชับทุกพื้นที่เสี่ยงภัย พร้อมเผชิญเหตุและช่วยเหลือผู้ประสบภัยอย่างเต็มที่
วันนี้ (2ก.ย.61) พลเอก ประยุทธ์ จันทร์โอชา นายกรัฐมนตรีห่วงใยสถานการณ์น้ําในหลายพื้นที่ หลังฝนตกต่อเนื่องทําให้ปริมาณน้ําในเขื่อนหลายแห่งเพิ่มขึ้น ทําให้ทางการต้องเร่งระบายน้ําออกจากเขื่อนเป็นการด่วน เพื่อเตรียมรองรับน้ําที่จะไหลเข้ามาสมทบอีก
"นายกฯ ติดตามข้อมูลสถานการณ์ฝนและปริมาณน้ําทั่วประเทศอย่างต่อเนื่อง โดยเขื่อนวชิราลงกรณจะระบายน้ําเพิ่มขึ้นในช่วง 4 - 7 ก.ย.61 และเขื่อนศรีนครินทร์จะระบายน้ําเพิ่มขึ้นในช่วง 7 - 13 ก.ย.61 ซึ่งจะส่งผลให้พื้นที่รับน้ําท้ายเขื่อนตามแนวริมลําน้ํา และพื้นที่ท้ายเขื่อนเจ้าพระยาได้รับผลกระทบจากน้ําท่วม น้ําล้นตลิ่ง หรือน้ําไหลหลากได้"
นายกรัฐมนตรีจึงได้กําชับสั่งการไปยังจังหวัดเสี่ยงภัย คือ จ. กาญจนบุรี ราชบุรี นครปฐม สมุทรสงคราม ชัยนาท สิงห์บุรี อ่างทอง และพระนครศรีอยุธยา เตรียมการป้องกันความเสียหายและบรรเทาผลกระทบที่จะเกิดขึ้น ทั้งการเผชิญเหตุและช่วยเหลือผู้ประสบภัย
เช่นเดียวกับพื้นที่ภาคตะวันออกเฉียงเหนือที่ตั้งอยู่ริมแม่น้ําโขง เช่น จ.นครพนม อาจได้รับผลกระทบจากระดับน้ําที่เพิ่มสูงขึ้นอีก จึงขอแจ้งเตือนให้ประชาชนในทุกพื้นที่เสี่ยงภัยเตรียมพร้อมรับสถานการณ์น้ํา โดยขนย้ายสิ่งของ เครื่องมือ เครื่องใช้ต่าง ๆ และสัตว์เลี้ยง ขึ้นที่สูงหรือสถานที่เหมาะสม
ปัจจุบันยังคงมีน้ําท่วมใน 8 จังหวัด ได้แก่ จ.นครพนม บึงกาฬ สกลนคร เพชรบุรี นครนายก ชัยภูมิ กาฬสินธุ์ และอุบลราชธานี โดยหน่วยงานภาครัฐได้ผนึกกําลังเร่งระบายน้ําออกจากพื้นที่ รวมทั้งแจกจ่ายถุงยังชีพและเครื่องอุปโภคบริโภคแก่ผู้ประสบภัย เพื่อบรรเทาความเดือดร้อนในเบื้องต้นแล้ว
ทั้งนี้ หากประชาชนต้องการขอความช่วยเหลือสามารถโทรติดต่อได้ที่ สายด่วนนิรภัย 1784 ตลอด 24 ชม.
———————-
สํานักโฆษก
รัฐบาลไทย-ข่าวทำเนียบรัฐบาล-วศ. รวบรวมคลังความรู้ COVID-19 ให้บริการสืบค้นออนไลน์ อำนวยความสะดวกสำหรับผู้สนใจค้นคว้าต่อยอด
วันพุธที่ 27 พฤษภาคม 2563
วศ. รวบรวมคลังความรู้ COVID-19 ให้บริการสืบค้นออนไลน์ อํานวยความสะดวกสําหรับผู้สนใจค้นคว้าต่อยอด
วศ. รวบรวมคลังความรู้ COVID-19 ให้บริการสืบค้นออนไลน์ อํานวยความสะดวกสําหรับผู้สนใจค้นคว้าต่อยอด
เมื่อวันที่ 7 พฤษภาคม 2563 นางสาวนิสากร จึงเจริญธรรม อธิบดีกรมวิทยาศาสตร์บริการ กระทรวงการอุดมศึกษา วิทยาศาสตร์ วิจัยและนวัตกรรม กล่าวว่า จากสถานการณ์การระบาดของโรค COVID-19 มีข้อมูลสารสนเทศที่เกี่ยวกับ COVID-19 เผยแพร่เป็นจํานวนมากและอยู่กระจัดกระจาย เกิดปัญหาต้องใช้เวลานานในการเข้าถึงข้อมูลที่ต้องการ ดังนั้นกรมวิทยาศาสตร์บริการ โดยสํานักหอสมุดและศูนย์สารสนเทศวิทยาศาสตร์และเทคโนโลยี จึงได้รวบรวมและจัดกลุ่มข้อมูลเพื่อให้บริการ เป็นศูนย์กลางการเก็บข้อมูลสําหรับประชาชน สถานประกอบการ นักวิจัยที่เกี่ยวข้องกับเรื่องไวรัสโควิด-19 หรือผู้สนใจทั่วไป เพื่อเป็นฐานข้อมูลในที่จะใช้ในการศึกษา การค้นคว้าต่อยอดที่เกี่ยวกับ COVID-19 โดยเปิดให้บริการ ผ่านเว็บไซต์http://lib1.dss.go.th/covidซึ่งประกอบด้วยองค์ความรู้ที่จัดกลุ่มไว้แล้ว ดังนี้
1.คําแนะนํา/คู่มือ สําหรับประชาชน บุคลากรทางการแพทย์ ผู้ประกอบการและ SME รวมทั้งคําแนะนําสําหรับการจัดการพื้นที่สาธารณะต่าง ๆ เช่น สถานที่จัดการประชุม สัมมนา การแข่งขันกีฬา สวนสนุก เป็นต้น
2. มาตรฐานผลิตภัณฑ์ และมาตรฐานการทดสอบผลิตภัณฑ์ทางการแพทย์ เช่น หน้ากากอนามัย เจลแอลกอฮอล์ น้ํายาฆ่าเชื้อ ถุงมือทางการแพทย์ เครื่องช่วยหายใจ
3. งานวิจัย/ บทความวิชาการ จากแหล่งอ้างอิงที่เชื่อถือได้
4. สื่อความรู้ ที่ผลิตจากหน่วยงานทั้งในและต่างประเทศ เช่น กรมควบคุมโรค สํานักงานคณะกรรมการอาหารและยา องค์การอนามัยโลก (WHO)
5. ฐานข้อมูลออนไลน์ ที่สามารถเข้าถึงรายการหนังสือ เอกสารมาตรฐานที่เกี่ยวกับ COVID-19 เช่น ASTM, ISO
ทั้งนี้สํานักหอสมุดและศูนย์สารสนเทศวิทยาศาสตร์และเทคโนโลยี กรมวิทยาศาสตร์บริการ เป็นแหล่งรวมคลังความรู้ด้านวิทยาศาสตร์และเทคโนโลยีของประเทศ ได้จัดทําและพัฒนาระบบสารสนเทศและเครือข่ายในรูปแบบห้องสมุดอิเล็กทรอนิกส์ (e-library) มีข้อมูลและองค์ความรู้ที่หลากหลาย ได้รับการตรวจสอบและมีแหล่งอ้างอิงที่เชื่อถือได้ สามารถนําไปใช้ประโยชน์และเผยแพร่ได้ สอบถามรายละเอียดเพิ่มเติมได้ที่ โทรศัพท์ 0 2201 7285 หรือ 02 201 7000
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รมว.วธ. สั่งคุมเข้มร้านเกม คาราโอเกะ ป้องกันติดเชื้อโควิด สวธ. รับนโยบายแจ้งผวจ.ทั่วประเทศ และผู้ประกอบการร้านเกม - คาราโอเกะ  ตรวจเข้ม คัดกรอง เฝ้าระวัง
วันพุธที่ 18 มีนาคม 2563
รมว.วธ. สั่งคุมเข้มร้านเกม คาราโอเกะ ป้องกันติดเชื้อโควิด สวธ. รับนโยบายแจ้งผวจ.ทั่วประเทศ และผู้ประกอบการร้านเกม - คาราโอเกะ  ตรวจเข้ม คัดกรอง เฝ้าระวัง
รมว.วธ. สั่งคุมเข้มร้านเกม คาราโอเกะ ป้องกันติดเชื้อโควิด สวธ. รับนโยบายแจ้งผวจ.ทั่วประเทศ และผู้ประกอบการร้านเกม - คาราโอเกะ  ตรวจเข้ม คัดกรอง เฝ้าระวัง ดูแลความสะอาดสถานที่-อุปกรณ์ ป้องกันไวรัสโคโรนา แนะจัดจุดล้างมือ-จัดวางแอลกอฮอล์เจล
รมว.วธ. สั่งคุมเข้มร้านเกม คาราโอเกะ ป้องกันติดเชื้อโควิด
สวธ. รับนโยบายแจ้งผวจ.ทั่วประเทศ
และผู้ประกอบการร้านเกม - คาราโอเกะ ตรวจเข้ม คัดกรอง เฝ้าระวัง
ดูแลความสะอาดสถานที่-อุปกรณ์ ป้องกันไวรัสโคโรนา
แนะจัดจุดล้างมือ-จัดวางแอลกอฮอล์เจลสําหรับล้างมือ
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.)เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ไปทุกทวีปทั่วโลก รวมถึงในประเทศไทยนั้นรัฐบาลได้มีข้อสั่งการให้ทุกหน่วยงานกําหนดมาตรการต่างๆ โดยให้มีการบูรณาการความร่วมมือทุกภาคส่วน ในการคัดกรอง เฝ้าระวัง ป้องกัน และควบคุมโรคอย่างเข้มข้น และขอให้ประชาชนให้ความร่วมมือและปฏิบัติตามคําแนะนําต่างๆ เพื่อความปลอดภัยทั้งตนเองและผู้อื่น รวมทั้งลดผลกระทบในด้านเศรษฐกิจและสังคม โดยของกระทรวงวัฒนธรรม (วธ.) และหน่วยงานในสังกัด วธ.ทั้งส่วนกลางและส่วนภูมิภาค ได้กําชับให้ปฏิบัติตามข้อแนะนําและมาตรการที่รัฐบาลประกาศอย่างเคร่งครัด และให้รายงานผลการปฏิบัติในการคัดกรอง เฝ้าระวัง ป้องกัน และควบคุมโรคให้ผู้บริหาร วธ. รับทราบอย่างต่อเนื่อง
รัฐมนตรีว่าการกระทรวงวัฒนธรรม กล่าวว่า นอกจากนี้ได้สั่งการให้กรมส่งเสริมวัฒนธรรม (สวธ.) ซึ่งดูแลร้านเกม ร้านคาราโอเกะ ร้านวีดิทัศน์ ให้ประสานผู้ประกอบการเพื่อวางมาตรการและตรวจเข้มในการคัดกรอง เฝ้าระวัง ป้องกัน และควบคุมโรคอย่างเป็นระบบ รวมทั้งให้ผู้ประกอบการดูแลความสะอาดสถานที่ อุปกรณ์ในการให้บริการต่างๆ รวมจัดจุดล้างมือและมีการจัดวางแอลกอฮอล์เจลสําหรับล้างมือในทุกจุดด้วย อย่างไรก็ตามในส่วนของภูมิภาค มอบหมายให้กรมส่งเสริมวัฒนธรรม (สวธ.) ทําหนังสือแจ้งไปยังผู้ว่าราชการจังหวัด 76 จังหวัดทั่วประเทศ เพื่อสั่งการให้วัฒนธรรมจังหวัด ลงพื้นที่ตรวจและให้คําแนะนําผู้ประกอบการร้านเกม ร้านคาราโอเกะ และร้านวีดิทัศน์ ในพื้นที่ต่างจังหวัดด้วย
----------------------
รัฐบาลไทย-ข่าวทำเนียบรัฐบาล-รมช.สาธิต เผย WHO ชม อสม.ไทยเป็นพลังฮีโร่เงียบ สู้โควิด-19
วันอังคารที่ 14 เมษายน 2563
รมช.สาธิต เผย WHO ชม อสม.ไทยเป็นพลังฮีโร่เงียบ สู้โควิด-19
รัฐมนตรีช่วยว่าการกระทรวงสาธารณสุข เผยผลงานของ อสม.เคาะประตูบ้านประจักษ์ชัด ส่งผลทําให้ตัวเลขผู้ป่วยรายใหม่ในต่างจังหวัดลดลงอย่างต่อเนื่อง กลายเป็นผลงานระดับโลกที่ WHO ชื่นชม นับเป็นพลังฮีโร่เงียบสู้โรคโควิด-19 พร้อมเร่งช่วยหมอนวดแผนไทย ได้รับสิทธิเงิ
รัฐมนตรีช่วยว่าการกระทรวงสาธารณสุข เผยผลงานของ อสม.เคาะประตูบ้านประจักษ์ชัด ส่งผลทําให้ตัวเลขผู้ป่วยรายใหม่ในต่างจังหวัดลดลงอย่างต่อเนื่อง กลายเป็นผลงานระดับโลกที่ WHO ชื่นชม นับเป็นพลังฮีโร่เงียบสู้โรคโควิด-19 พร้อมเร่งช่วยหมอนวดแผนไทย ได้รับสิทธิเงินช่วยเหลือ “เราไม่ทิ้งกัน”
บ่ายวันนี้ (14 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดเผยว่า เป็นเรื่องน่ายินดีกับตัวเลขผู้ป่วยรายใหม่ของประเทศไทยที่มีแนวโน้มลดลงอย่างต่อเนื่อง ส่วนหนึ่งมาจากการค้นหากลุ่มเสี่ยงเข้าสู่กระบวนการคัดกรอง นําเข้าระบบการรักษา ยิ่งค้นหาเร็ว ตรวจเร็ว รักษาเร็ว ยิ่งทําให้สถานการณ์ดีขึ้น ซึ่งอาสาสมัครสาธารณสุขประจําหมู่บ้าน (อสม.) กว่า 1,040,000 คน และอาสาสมัครสาธารณสุขกรุงเทพมหานครอีก 15,000 คน เป็นกําลังสําคัญทํางานร่วมกับเจ้าหน้าที่ในท้องถิ่น เป็นด่านหน้าออกเคาะประตูบ้านแล้วเกือบ 12 ล้านหลังคาเรือน ให้ความรู้ ย้ําความสําคัญมาตรการการเว้นระยะห่าง รวมทั้งค้นหากลุ่มเสี่ยงนําเข้าระบบการรักษาอีก 2,266 คน เป็นผลงานระดับโลกที่องค์การอนามัยโลกกล่าวชื่นชม นับเป็นพลังฮีโร่เงียบสู้โรคโควิด-19 เป็นตัวอย่างให้กับหลายประเทศเป็นแนวทางในการควบคุมโรคได้อีกด้วย
ในระยะต่อไป บทบาทของอสม.จะมุ่งเน้นไปยังกลุ่มเป้าหมายที่เป็นกลุ่มเสี่ยง โดยทํางานร่วมกับเจ้าหน้าที่โรงพยาบาลส่งเสริมสุขภาพตําบล ซึ่งจะทําให้งานควบคุมและป้องกันโรคในระดับชุมชนมีประสิทธิภาพ เนื่องจาก อสม.เป็นผู้ที่เข้าถึงข้อมูล ข่าวสาร ความเคลื่อนไหว ในระดับครัวเรือนได้เป็นอย่างดี ทําให้การคัดกรองกลุ่มเสี่ยงเพื่อเข้าสู่ระบบรักษารวดเร็ว
“ขอเป็นตัวแทนของกระทรวงสาธารณสุข ที่จะขอบคุณและให้กําลังใจพี่น้อง อสม.ทั่วประเทศที่ทํางานร่วมกับ รพ.สต. วันนี้ภารกิจยังไม่บรรลุเป้าหมายในการป้องกันการแพร่ระบาดของเชื้อโควิด-19 ขอกําชับให้ปฏิบัติหน้าที่อย่างเข้มข้นต่อไป ภารกิจนี้ยังอีกไกลประมาทไม่ได้” ดร.สาธิตกล่าว
ดร.สาธิตกล่าวต่อว่า สําหรับกลุ่มหมอนวดแผนไทย ควรได้รับการเยียวยาตามโครงการ “เราไม่ทิ้งกัน” เนื่องจากได้รับผลกระทบ ได้มอบให้กรมสนับสนุนบริการสุขภาพ ช่วยดูในข้อหลักการของการได้รับสิทธินี้เพื่อรักษาสิทธิ ขณะนี้มีผู้ขึ้นทะเบียนที่กรมสนับสนุนบริการสุขภาพ 140,000 คน เพื่อให้ได้รับสิทธิการช่วยเหลือ โดยให้ประสานกับสํานักงานเศรษฐกิจการคลัง กระทรวงการคลัง ช่วยให้กลุ่มหมอนวดแผนไทยได้รับการช่วยเหลืออย่างเร็วที่สุด
******************************* 14 เมษายน 2563
รัฐบาลไทย-ข่าวทำเนียบรัฐบาล-นายกรัฐมนตรีเผยได้รับร่างยุทธศาสตร์ชาติแล้ว อยู่ระหว่างการปรับปรุงแก้ไขเพิ่มเติม
วันอังคารที่ 10 เมษายน 2561
นายกรัฐมนตรีเผยได้รับร่างยุทธศาสตร์ชาติแล้ว อยู่ระหว่างการปรับปรุงแก้ไขเพิ่มเติม
นายกรัฐมนตรีเผยได้รับร่างยุทธศาสตร์ชาติแล้ว อยู่ระหว่างการปรับปรุงแก้ไขเพิ่มเติม
วันนี้ (10 เมษายน 2561) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงร่างยุทธศาสตร์ชาติฯ ว่า ขณะนี้ได้รับร่างดังกล่าวมาแล้ว และกําลังจะนําไปปรับปรุงจากการที่ไปรับฟังความคิดเห็นจากประชาชน เพื่อปรับแก้ไขเพิ่มเติม ทั้งนี้ ต้องรับฟังความเห็นจากส่วนราชการต่าง ๆ ด้วย และขอให้เข้าใจว่าร่าง ฯ คือร่างฯ เป็นการร่างมาก่อน แล้วรัฐบาลค่อยมาปรับแก้ โดยขั้นตอนต่อไปต้องเสนอคณะกรรมการยุทธศาสตร์ชาติพิจารณา นําเข้าที่ประชุมคณะรัฐมนตรี และเสนอสภานิติบัญญัติแห่งชาติเพื่อทํากฎหมาย เมื่อเสร็จสิ้นแล้วจึงนําขึ้นทูลเกล้าฯ เพื่อลงพระปรมาภิไธย
---------------------------------------------------